Aruba

Aruba er en selvstyrende øystat i Karibia og utgjør sammen med Nederland, Curaçao og Sint Maarten Kongeriket Nederlandene. Aruba ligger like utenfor kysten av Venezuela, og ble kolonisert av nederlenderne i 1636. Fram til 1986 var øya en del av De nederlandske Antiller. Større deler av Arubas økonomi baserer seg på turisme, særlig turister fra USA. I tillegg er oljeraffinerier viktige for landets økonomi. Ved siden av nederlandsk er papiamento landets offisielle språk, som snakkes av store deler av befolkningen. Papiamento er et kreolspråk, basert på spansk, portugisisk, nederlandsk, engelsk, fransk og flere afrikanske språk. De fleste innbyggerne er katolikker.

Øyas hovedstad er Oranjestad, med  innbyggere.

Øya har vært under nederlandsk styre siden 1636. Den var en del av De nederlandske Antiller fra 1954 og har siden 1986 hatt autonomi.

 Demografi 
Ved folketellingen i 2010 hadde landet en befolkning på .Fifth Population and Housing census 2010 Aruba, Central Bureau of Statistics, , s. 19.

 Språk 
Ved folketellingen i 2010 talte 68,3 % av innbyggerne vanligvis papiamento. 13,5 snakket spansk, 7 % engelsk, 6 % nederlandsk og 1,4 % kinesisk.Fifth Population and Housing census 2010 Aruba, Central Bureau of Statistics, , s. 20.

 Religion 

Befolkningen tilhører for det meste kristendommen. I folketellingen i 2010 oppga 75,3 % av befolkningen at de var katolikker. 2,7 % var protestanter og 1,7 % Jehovas vitner. 11,7 % oppga å tilhøre andre trossamfunn, mens 5,5 % ikke tilhørte noen religion.Fifth Population and Housing census 2010 Aruba, Central Bureau of Statistics, , s. 82.

 Økonomi 
 Økonomiske nøkkeltall Verdi % av BNP År, kilde BNP 2,38 mrd US$ 2006, UN Statistics BNP (vekst) (Verdensbanken)  2,3 %   2005, UN Statistics Industriproduksjon  3,0 %   2006, UN Statistics Konsumpriser  4,0 %   2006, UN Statistics Renter 3 mnd     Arbeidsløshet       Handelsbalanse  −0,29 mrd US$  2006, UN Statistics Betalingsbalanse      Utviklingshjelp   mrd US$   2005, UNDP Database BNP per innb   21.940 US$   2005, UN Statistics

 Referanser 

 Eksterne lenker